Eelnõu

NARVA LINNAVOLIKOGU
OTSUS

Narva

                                                                                 ____.____ 2008.a. nr   ___
Loa andmine Narva Kalevi staadioni
rekonstrueerimise lepingu sõlmimiseks

1.  Asjaolud ja menetluse käik

10.11.2008.a. laekus Eesti Jalgpalli Liidu kiri ettepanekuga rekonstrueerida Narva Kalevi staadioni. Tingimuseks on Narva linna 50%-line projektis osalemine. Projekti kogumaksumus moodustab hinnanguliselt 14 mln krooni, seega Narva linna investeering moodustab ca 7 mln krooni. Ehitustöödega alustamiseks tuleb aga sõlmida Eesti Jalgpalli Liiduga koostöölepingu, millega määratletakse poolte kohustused ja õigused täpsemalt. Narva Kalevi staadioni rekonstrueerimise tulemusel paranevad oluliselt vaba aja veetmise võimalused Narva linnas, paranevad läheduses asuvate koolide kehalise kasvatuse tundide läbiviimise tingimused ja korda saab suur territoorium kesklinnas.
2.  Õiguslikud alused
Projektide omafinantseeringu kinnitamine on võimalik Narva Linnavolikogu otsusega.  Narva Linnavolikogul on vastavalt Kohaliku omavalitsuse korralduse seaduse § 22 lõike 1 punktile 8 õigus võtta laene ja teisi varalisi kohustusi.

3.  Otsus

3.1 Anda Narva Linnavalitsusele luba sõlmida Eesti Jalgpalli Liiduga koostöölepingu Narva Kalevi staadioni rekonstrueerimiseks maksimaalse omafinantseeringuga 7,0 mln krooni.
3.2 Narva Linnavalitsusel näha ette omafinantseeringu summa 2009. aasta linna eelarve eelnõus.

4.  Rakendussätted
4.1 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

4.2 Otsus jõustub seadusega sätestatud korras.

Mihhail Stalnuhhin

1. Esitada Narva Linnavolikogusse läbivaatamiseks ja kinnitamiseks otsuse „Loa andmine Narva Kalevi staadioni rekonstrueerimise lepingu sõlmimiseks” eelnõu.
2. Volitada pr Ljubov Fominad antud küsimus ette kandma Narva Linnavolikogus.

